section_heading: Razvoj igara
paragraph_text: Masuda je izjavio kako je osnovna filozofija u svim Pokémon igrama zapravo komunikacija; u Pokémon videoigrama, to je prikazano kroz razgovor, razmjenu i borbe s drugim osobama. Kada su upitani o novom konceptu dvostrukih borbi, tim koji je razvijao igru naglasio je kako su se htjeli usredotočiti na jednostruke borbe kao glavnu vrstu nadmetanja, dodavši dvostruke borbe kao jednu od novih vrsta izazova. Također su izjavili da će, u slučaju primanja pozitivnih reakcija, dvostruke borbe ugledati svijetlo dana i u sljedećim generacijama.